มันนี่ทูเดย์
นายจักรกฤศฏิ์ พาราพันธกุล อธิบดีกรมธนารักษ์ เปิดเผยว่า กรมธนารักษ์จัดงานนิทรรศการ
29 ต.ค. 2565

นิทรรศการเหรียญ ร.9  
นายจักรกฤศฏิ์ พาราพันธกุล อธิบดีกรมธนารักษ์ เปิดเผยว่า กรมธนารักษ์จัดงานนิทรรศการ “ธ สถิตกลางใจไทยนิรันดร์ น้อมรำลึกองค์นวมินทร์มหาราชา ทรงคุณค่าเหรียญกษาปณ์ไทย” ระหว่างวันที่ 22-25 ธ.ค. 2559 ณ ศูนย์การประชุมแห่งชาติสิริกิติ์ โดยจะนำเหรียญในรัชกาลที่ 9 มาแสดงพร้อมประวัติทุกเหรียญ และนำเหรียญหายากมาประมูล ส่วนเหรียญกษาปณ์หมุนเวียนของรัชกาลที่ 10 นั้นยังไม่ได้เริ่มกระบวนการทำการผลิต เพราะยังอยู่ระหว่างรอพระบรมราชานุญาต ในขณะเดียวกันมีการตั้งคณะกรรมการสอบข้อเท็จจริงในการปลอมแปลงเหรียญกษาปณ์ที่ระลึก
ประกันเด็กหอพัก
นายสุทธิพล ทวีชัยการ เลขาธิการคณะกรรมการกำกับและส่งเสริมการประกอบธุรกิจประกันภัย (คปภ.) เปิดเผยว่า คปภ.ร่วมกับสมาคมประกันวินาศภัยไทย จัดทำกรมธรรม์ประกันภัยคุ้มครองผู้พักในหอพักอายุไม่เกิน 25 ปี และอยู่ระหว่างการศึกษาระดับไม่สูงกว่าปริญญาตรี เบี้ยประกันปีละ 24 บาท กรณีผู้พักเสียชีวิต หรือทุพพลภาพ อันเป็นผลจากหอพักเกิดไฟไหม้ ระเบิด หรือฆาตกรรม ถูกทำร้ายร่างกาย โดยอุบัติเหตุซึ่งเกิดขึ้นในขณะพักในหอพัก จะได้รับค่าสินไหมทดแทน 1 แสนบาท ชดเชยความเสียหายทรัพย์สิน 1 หมื่นบาท
จองสลากผ่านแอพมือถือ
นายทรงพล ชีวะปัญญาโรจน์ รองกรรมการผู้จัดการใหญ่ สายงานบริหารจัดการทางการเงินเพื่อธุรกิจ ธนาคารกรุงไทย เปิดเผยว่า ธนาคารได้ปรับรูปแบบการใช้งานบนแอพพลิเคชั่น KTB Netbank สำหรับลูกค้าที่ต้องการซื้อ-จองสลากกินแบ่งรัฐบาล เพื่อเพิ่มความสะดวกและปลอดภัย ซึ่งสามารถอัพเดทแอพพลิเคชั่นก่อนทำรายการซื้อสลากในวันที่ 18 ธ.ค. 2559 และจองสลากในวันที่ 19 ธ.ค. 2559